Raoul Wallenberg

De Raoul Gustaf Wallenberg, gebuer de 4. August 1912 a pro forma op den 31. Juli 1952 fir dout erkläertEt gëtt ugeholl, e wier 1947 gestuerwen, vereenzelt ginn et Theorien, en hätt nach e Strapp méi laang gelieft., war e schweedeschen Architekt, Geschäftsmann an Diplomat. En ass bekannt dofir, Dausenden (op d'mannst 4.500) Judden am vun Nazi-Däitschland besaten Ungarn wärend dem Holocaust tëscht Juli an Dezember 1944 d'Liewe gerett ze hunn, andeems en als Envoyé spécial vu Schweden zu Budapest, Passéierschäiner fir a Schweden ausgestallt huet, déi s'ënner schweedesch Protektioun gestallt hunn, a s'a Gebaier ënnerbruecht huet, déi en als Annexe vun der schweedescher Ambassade, an dofir als extraterritorial, deklaréiert huet.Fiche op yadvashem.org (archivéiert).

De 17. Januar 1945, wärend der Belagerung vu Budapest duerch d'Rout Arméi gouf de Wallenberg vum sowjettesche Geheimdéngscht SMERSH festgeholl, ënner dem Verdacht hie wier e Spioun fir d'Amerikaner. Dono ass hien a Richtung Gefaangenelager an der Sowjetunioun "verschwonnen". Wéini a wou e gestuerwen ass, konnt net eendeiteg gekläert ginn. Dofir gouf aus administrative Grënn pro forma den 31. Juli 1952 festgehalen.

Fir seng Rettungsaktioune gouf hie mat enger ganzer Rëtsch Distinctioune geéiert; dorënner déi vum Gerechten ënner den Natiounen, an d'Éierebiergerschaft vun de Vereenegte Staaten a vu Kanada.

 Literatur 
 Lew Besymenski, Ulrich Völklein: Die Wahrheit über Raoul Wallenberg. Steidl, Göttingen 2000, ISBN 978-3-88243-712-6.
 John Bierman: Raoul Wallenberg, der verschollene Held. Droemersche Verlagsanstalt Knaur, München 1983, ISBN 3-426-03699-1.
 Ingrid Carlberg: Raoul Wallenberg – the biography. With an introduction by Kofi A. Annan; translated from the Swedish by Ebba Segerberg; MacLehose Press, Querus, London [2015], ISBN 978-0-85705-328-2.
 Christoph Gann: Raoul Wallenberg: so viele Menschen retten wie möglich. C.H. Beck Verlag, München 1999, ISBN 3-406-45356-2 (och: Dt. Taschenbuch Verlag, München 2002, ISBN 3-423-30852-4; dtv 30852).
 Stefan Karner (Hrsg.): Auf den Spuren Wallenbergs. Studienverlag, Innsbruck-Wien-Bozen 2014, ISBN 978-3-7065-5412-1.
 Victor Karelin: Damals in Budapest: das Buch von Raoul Wallenberg. Herder Verlag, Freiburg im Breisgau 1982, ISBN 3-451-19546-1.
 András Masát, Márton Méhes, Wolfgang Rackebrandt (Hrsg.): Raoul Wallenberg – Mensch in der Unmenschlichkeit. Ergebnisse der internationalen Forschung. Ed. Kirchhof & Franke, Leipzig, Berlin 2002, ISBN 3-933816-14-9.
 Tanja Schult: A Hero’s Many Faces. Raoul Wallenberg in Contemporary Monuments. Palgrave Macmillan, Houndmills, Basingstoke, New York 2009, ISBN 978-0-230-22238-0.
 Sonja Sonnenfeld: Es begann in Berlin. Ein Leben für Gerechtigkeit und Freiheit. Donat Verlag, Bremen 2001, ISBN 978-3-934836-32-7.

Um Spaweck

Kategorie:Gebuer 1912
Kategorie:Gestuerwen (20. Joerhonnert)
Kategorie:Schweedesch Diplomaten
Kategorie:Gerecht ënner den Natiounen